《昔与仙游傅常傅父子游从识其幼子方总角晚归》
宋代·刘克庄

议郎座上识郎君，窃意趋庭有异闻。
客屦今无同辈在，书灯昔与长公分。
虫冰寒暑余侵耄，萤雪光阴子尚勤。
见说架签犹万卷，肯将浊臭博清芬。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。